Kombinácia AD so spaľovačmi tukov
Dobrý deň. Môžem prosím kombinovať AD (polka Paretinu) so spaľovačmi tukov (Synephrine, L- Karnitín) pred tréningom ?Ďakujem za odpoveď.
Dobrý deň,
ďakujeme za Vašu otázku.
Podľa niektorých štúdií môže L- karnitín pôsobiť priaznivo na depresívne stavy tým, že zvyšuje hladinu napríklad aj serotonínu. Tým pádom môže byť uvedenou kombináciou prítomné riziko vzinku serotonínového syndrómu.
Taktiež u Synephrinu boli popisované štúdie, na základe ktorých má uvedená zlúčenina afinitu k serotonínovým receptorom a to môže viesť k ovplyvneniu účinku Paretinu.
Nemusí sa jednať o klinicky významné interakcie, vzhľadom však na to, že mi nie sú známe dávky, v akých chcete doplnky výživy podávať, rovnako ako aj Váš zdravotný stav, aby sa dala objektívne vyhodnotiť účinnosť liečby Paretinom, Vám vhodnosť podávania uvedených výživových doplnkov odporúčam konzultovať s ošetrujúcim lekárom.
Prajem pekný zvyšok dňa.
S pozdravom
PharmDr. Veronika Kiabová